hotchpotch/miracl-hf-unified huggingface dataset:
พงศ์โพยม วาศภูติ
พงศ์โพยม วาศภูติ ประธานกรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐ กรรมการสภามหาวิทยาลัยผู้ทรงคุณวุฒิของมหาวิทยาลัยเทคโนโลยีสุรนารี ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560กรรมการผู้ทรงคุณวุฒิในคณะกรรมการมาตรฐานการบริหารงานบุคคลส่วนท้องถิ่นในรัฐบาล พลเอก ประยุทธ์ จันทร์โอชา ตั้งแต่วันที่ 27 กันยายน 2559 อดีตปลัดกระทรวงมหาดไทย และอดีตผู้ว่าราชการจังหวัดหลายจังหวัด
หลังรัฐประหารในประเทศไทย พ.ศ. 2557 เขารับตำแหน่ง ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560กรรมการผู้ทรงคุณวุฒิในคณะกรรมการมาตรฐานการบริหารงานบุคคลส่วนท้องถิ่นในตั้งแต่วันที่ 27 กันยายน พ.ศ. 2559
นายพงศ์โพยม วาศภูติ เกิดเมื่อวันที่ สมรสกับนางมัณฑนา วาศภูติ
ซิลเวอร์สปูน
ซิลเวอร์สปูน()เป็นการ์ตูนญี่ปุ่นเขียนโดยฮิโรมุ อาราคาวะเป็นเรื่องราวของเด็กหนุ่มที่ชื่อฮะจิเคน ยูโงะ เด็กม.ปลายแสนธรรมดาได้เข้าไปอยู่ในโรงเรียนเกษตรกรเอโสะโนะ ที่เป็นโรงเรียนของเหล่านักเรียนที่ตั้งใจจะเป็นเกษตรกร เริ่มลงตีพิมพ์ในนิตยสาร โชเน็งซันเดย์ ตั้งแต่ปี 2555-ปัจจุบัน นอกนี้ซิลเวอร์สปูนได้นำไปทำเป็นแอนิเมชันโดยสตูดิโอA-1 Picturesและได้ออกอากาศทางโนะอิตะมินะของฟูจิทีวีเวลา 00:45 วันพฤหัสบดี เริ่มออกอากาศ 11 กรกฎาคม 2013-ปัจจุบัน
ฮะจิเคน ยูโงะเด็กนักเรียนม.ปลายที่ มาจากโรงเรียนเตรียมชินซัทสึโบะโระจู แต่กลับมาเข้าโรงเรียนการเกษตรเอโสะโนะด้วยเหตุผลว่ามีหอพักอยู่และไม่ได้กลับบ้าน ไม่มีความรู้ทางด้านการเกษตรมาก่อนจึงเป็นจุดเริ่มต้นแห่งเรื่องวุ่นๆในโรงเรียนการเกษตรเอโสะโนะ
พระยาอินทวิไชย
พระยาอินทวิไชย หรือ เจ้าหลวงอินต๊ะวิไจย เป็นเจ้าผู้ครองนครแพร่ องค์ที่ 20 (องค์ที่ 2 แห่งราชวงศ์เทพวงศ์) ในรัชสมัยพระบาทสมเด็จพระนั่งเกล้าเจ้าอยู่หัว พระองค์ได้เสด็จขึ้นครองนครแพร่ต่อจากพระยาเทพวงศ์ผู้เป็นราชบิดา
พระยาอินทวิไชย หรือ พระญาอินทวิไชยราชา มีพระนามเดิมว่า "เจ้าน้อยอินทวิไชย" และมีตำแหน่งเดิมเป็น "ท้าวอินราชา" หรือ "พระอินทราชา" เป็นราชโอรสในพระยาเทพวงศ์ กับแม่เจ้าสุชาดาราชเทวี ประสูติที่นครลำปางภายหลังได้มาช่วยราชบิดาทรงงานที่นครแพร่ และได้เสด็จขึ้นครองนครแพร่ในปี พ.ศ. 2359 ขณะมีชันษาได้ 35 ปี
ในยุคที่พวกยุโรปกำลังล่าเมืองขึ้นและต้องการเมืองไทยเป็นอาณานิคมอังกฤษพยายามอย่างยิ่งที่จะยึดเมืองแพร่ เพราะมีป่าไม้สักที่อุดมสมบูรณ์จำนวนมหาศาล จึงขอเข้าทำกิจการป่าไม้ในเมืองแพร่คือบริษัท อิสต์ เอเชียติก พระยาอินทวิไชย ดำเนินวิทโยบายอย่างสุขมรอบคอบ พยายามมิให้เกิดปัญหาขัดแย้งกับชนต่างชาติ อันเป็นชนวนให้เกิดสงคราม เมืองแพร่จึงอยู่รอดปลอดภัยตลอดมา
พระยาอินทวิไชย ถึงแก่พิราลัยเมื่อปี พ.ศ. 2390 สิริชันษาได้ 66 ปี
พระยาอินทวิไชย มีราชโอรส-ธิดา กับแม่เจ้าสุพรรณวดีราชเทวี 6 พระองค์
เนื่องจากราชโอรสพระยาอินทวิไชยถึงแก่อนิจกรรมตั้งแต่ยังทรงเยาว์ จึงทำให้ขาดรัชทายาทที่จะขึ้นครองราชย์ต่อจากพระองค์ พระยาราชวงศ์(พิมพิสาร) โอรสแม่เจ้าปิ่นแก้ว(เจ้าขนิษฐาของพระองค์)กับพระยาวังขวา จึงได้เสด็จขึ้นครองนครแพร่เป็นพระยาพิมพิสารราชา
พระยาเทพวงศ์
พระยาเทพวงศ์ หรือ เจ้าหลวงเทพวงศ์ ทรงเป็นเจ้าผู้ครองนครแพร่ องค์ที่ 19 (องค์ที่ 1 แห่งราชวงศ์เทพวงศ์) ในรัชสมัยพระบาทสมเด็จพระจอมเกล้าเจ้าอยู่หัว พระองค์ทรงเป็นปฐมราชวงศ์แห่งเจ้าผู้ครองนครแพร่เชื้อสายเจ้าหลวง 4 องค์สุดท้าย หรือราชวงศ์เทพวงศ์
พระยาเทพวงศ์ ปฐมราชวงศ์แห่งเจ้าผู้ครองนครแพร่เชื้อสายเจ้าหลวง 4 องค์สุดท้าย มีพระนามเดิมว่า "เจ้าน้อยอุปเสน" หรือ "เจ้าน้อยเทพวงศ์" เป็นราชโอรสเจ้าฟ้าชายสามจุฬามณีสิริเมฆภูมินทร์ แห่งนครเชียงตุง (ไทยเขิน) พระยานครลำปางกาวิละ (ภายหลังได้ไปปกครองนครเชียงใหม่) ได้โปรดไปรับมาไว้ที่นครลำปางเนื่องจากเป็นพระญาติกันต่อมาจึงส่งมาปกครองนครแพร่เมื่อปี พ.ศ. 2348
พระยาเทพวงศ์ พระองค์ทรงเป็นเจ้าหลวงที่พูดจาไพเราะน่าฟัง พูดเก่ง พูดจาสิ่งใดใครๆ ก็เชื่อฟังหมดจนชาวเมืองให้การเคารพนับถือ จึงตั้งสมญานามว่า "เจ้าหลวงลิ้นตอง (ลิ้นทอง)"
พระยาเทพวงศ์ลิ้นตอง มีพระชายา และราชโอรส-ธิดา ดังนี้เมื่อพระยาเทพวงศ์ถึงแก่พิราลัย ท้าวอินทราชาราชโอรสองค์โต จึงได้เสด็จขึ้นครองนครแพร่ต่อจากพระองค์เป็นพระยาอินทวิไชย
กรกฎาคม พ.ศ. 2556
กรกฎาคม พ.ศ. 2556 เป็นเดือนที่ 7 ของปี พ.ศ. 2556 วันแรกของเดือนเป็นวันจันทร์ วันสุดท้ายของเดือนเป็นวันพุธ
หลุยส์-มารีแห่งออร์เลอ็อง สมเด็จพระราชินีแห่งเบลเยียม
หลุยส์แห่งออร์เลอ็อง (พระนามเต็ม: "หลุยส์ มารี เตแรซ ชาร์ล็อต อิซาแบล", ประสูติ: 3 เมษายน ค.ศ. 1812, สวรรคต: 11 ตุลาคม ค.ศ. 1850) ทรงเป็นเจ้าหญิงแห่งออร์เลอ็อง และสมเด็จพระราชินีแห่งชาวเบลเยียม พระอัครมเหสีพระองค์ที่สองในสมเด็จพระเจ้าเลโอโปลด์ที่ 1 แห่งเบลเยียม ปฐมกษัตริย์แห่งราชวงศ์เบลเยียม
พระองค์ทรงเป็นพระบรมอรรคราชบรรพบุรุษของพระมหากษัตริย์ของเบลเยียมพระองค์ปัจจุบัน สมเด็จพระราชาธิบดีฟิลิป, ผู้อ้างสิทธิในบัลลังก์อิตาลี (เจ้าชายแห่งเนเปิลส์), แกรนด์ดยุกอ็องรีแห่งลักเซมเบิร์ก และเจ้าชายชาร์ล นโปเลียน ประมุของค์ปัจจุบันของราชวงศ์โบนาปาร์ต
ประสูติ ณ ปาแลร์โม, ราชอาณาจักรซิซิลีทั้งสอง เมื่อวันที่ 3 เมษายน ค.ศ. 1812 ทรงเป็นพระราชธิดาพระองค์ใหญ่ของพระเจ้าหลุยส์-ฟีลิปที่ 1 แห่งฝรั่งเศส กับพระนางมารีอา อะเมเลียแห่งเนเปิลส์และซิซิลี ในขณะที่ยังทรงพระเยาว์ ทรงได้รับการปลูกฝังทางศาสนาและทางการศึกษาอย่างชนชั้นสูงจากทางฝ่ายพระราชชนนีและพระมาตุจฉา (เจ้าหญิงอะเดเลดแห่งออร์เลอ็อง) ซึ่งทรงสนิทสนมกับพระองค์เป็นอย่างดี
ทางฝ่ายพระราชบิดานั้น พระองค์เป็นผู้สืบตระกูลของฟิลิปป์ เอกาลีเต, ฟิลิปป์ที่ 2 ดยุคแห่งออร์เลอองส์ ผู้สำเร็จราชการแทนพระเจ้าหลุยส์ที่ 15, และพระเจ้าหลุยส์ที่ 12 กับฟิลิปที่ 1 ดยุกแห่งออร์เลอ็อง ซึ่งทั้งสองพระองค์ทรงเป็นพระราชโอรสของพระเจ้าหลุยส์ที่ 13 ส่วนทางฝ่ายพระราชมารดานั้น สืบตระกูลมาจากจักรพรรดินีมาเรีย เทเรซา และแคทเธอรีน เดอ เมดิชิ เมื่อพระราชบิดาเสด็จขึ้นครองราชย์เป็นพระเจ้าหลุยส์-ฟีลิปที่ 1 แห่งฝรั่งเศส พระองค์มีพระชนมายุ 18 พรรษา ตามฐานันดรศักดิ์จึงทำให้พระองค์กลายเป็น "เจ้าหญิงแห่งออร์เลอ็อง"
เจ้าหญิงแห่งออร์เลอ็อง ทรงอภิเษกกับสมเด็จพระราชาธิบดีเลโอโปลด์ที่ 1 แห่งเบลเยียม ณ ปราสาทกงปิแยร์น ในฝรั่งเศส และเนื่องจากพระคู่หมั้นนั้นทรงนับถือนิกายโปรเตสแตนท์ (ในขณะนั้น) งานอภิเษกจึงจัดขึ้นตามธรรมเนียมของทั้งสองนิกาย
พระองค์ทรงเป็นพระภรรยาเจ้าและพระราชมารดาที่สมบูรณ์แบบ พระองค์ได้กลายเป็นผู้ที่น่าเลื่อมใสในราชสำนักเบลเยียมต่อมาอันเนื่องมาจากพระราชอัธยาศัยและพระสิริโฉมของพระองค์ สมเด็จพระราชินีหลุยส์มารี เสด็จสวรรคตด้วยวัณโรค ที่อูสเตนด์ เมื่อวันที่ 11 ตุลาคม ค.ศ. 1850 พระบรมศพนั้นได้ประดิษฐานอยู่เคียงข้างพระราชสวามีที่สุสานหลวงภายในโบส์พระแม่แห่งลาเคิน
ตราแผ่นดินของไนจีเรีย
ห
ตราแผ่นดินของไนจีเรีย ประกอบด้วยแถบวายลูกคลื่นสีขาวบนอาร์มพื้นสีดำ. หมายถึง แม่น้ำสายหลักสองสายของไนจีเรีย: แม่น้ำเบนู และ แม่น้ำไนเจอร์, Nigeria's main inland waterways, which form a confluence at Lokoja. อาร์มสีดำ หมายถึง แผ่นดินที่อุดมสมบูรณ์ไปด้วยแร่, ม้าสีเงินสองตัวที่ประคองอาร์ม หมายถึง ความเข้มแข็ง และ ความสง่างาม. นกอินทรี หมายถึง ความแข็งแรง, แพรประดับสีขาว-เขียว หมายถึง ดินแดนเกษตรกรรมอันมีความอุดมสมบูรณ์. โดยรูปที่กล่าวมาทั้งหมดอยู่เหนือทุ่งหญ้าสีเขียว มีดอกCostus spectabilis ดอกไม้สีเหลืองในสกุลเอื้องหมายนาซึ่งเป็นดอกไม้ประจำชาติของไนจีเรีย (ในบางตราอาจมีการใช้เป็นดอกไม้สีแดง) คำขวัญของประเทศในแพรสีเหลือง เริ่มใช้อย่างเป็นทางการเมื่อ ค.ศ. 1978, ความว่า "Unity and Faith, Peace and Progress", ของเดิม "Peace, Unity, Freedom".
บลูทั้งค์
"สำหรับบลูทั้งค์ที่เป็นโรคที่เกิดกับสัตว์กีบจำพวกสัตว์เคี้ยวเอื้อง ดูที่: โรคบลูทั้งค์"
บลูทั้งค์ หรือ จิ้งเหลนลิ้นสีน้ำเงิน (; ชื่อย่อ: ฺBTS) เป็นสัตว์เลื้อยคลานประเภทกิ้งก่า จำพวกจิ้งเหลนสกุลหนึ่ง ใช้ชื่อสกุลว่า "Tiliqua"
บลูทั้งค์ เป็นจิ้งเหลนที่มีส่วนหัวใหญ่ เกล็ดเรียบลื่นมีความมัน แต่ลำตัวกลับป้อมสั้นอ้วนกลม หางสั้นป้อมกลมมน ระยางค์ขาทั้ง 4 ข้างสั้น มีลักษณะเด่นคือ มีลิ้นสีฟ้าหรือสีน้ำเงิน อันเป็นที่มาของชื่อสามัญ
บลูทั้งค์ แพร่กระจายพันธุ์ในประเทศอินโดนีเซีย, นิวกินี, อิเรียนจายา, ออสเตรเลีย และเกาะทัสมาเนีย เป็นสัตว์ที่กินได้ทั้งพืชและสัตว์ เช่น แมลง, หอยทาก และสัตว์เลี้ยงลูกด้วยนมขนาดเล็ก เช่น หนู
เข้าสู่วัยเจริญพันธุ์เมื่ออายุได้ 2 ปี เมื่อถึงฤดูผสมพันธุ์ ตัวผู้จะกัดที่บริเวณคอของตัวเมียทำให้เกิดเป็นแผลได้ ขยายพันธุ์ด้วยการออกลูกเป็นตัวครั้งละประมาณ 6-8 ตัว ขนาดโตเต็มที่ได้ถึง 45 เซนติเมตร
บลูทั้งค์ เป็นสัตว์เลื้อยคลานอีกประเภทหนึ่งที่นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลายหรือสัตว์แปลก ๆ ซึ่งสามารถเพาะขยายพันธุ์ในที่เลี้ยงได้แล้วในปัจจุบัน การเลี้ยงบลูทั้งค์จะต้องการแสงยูวีน้อยกว่ากิ้งก่าจำพวกอื่น ๆ สามารถเลี้ยงได้โดยการให้อาหารสำเร็จรูปแบบกระป๋องของทั้งสุนัขและแมวผสมกัน และผสมแคลเซียมเข้าไป และมีน้ำให้อยู่เสมอ
บลูทั้งค์ สามารถแบ่งออกได้เป็น 8 ชนิด และยังสามารถแบ่งออกเป็นชนิดย่อย ๆ ต่าง ๆ ได้มากมาย ได้แก่
นอกจากนี้แล้ว บลูทั้งค์ ยังเชื่อว่าเป็นกิ้งก่าที่ก่อให้เกิดความสับสนจนกลายเป็นความเชื่อว่าเป็น สึจิโนโกะ () สัตว์ประหลาดรูปร่างคล้ายงูหรือกิ้งก่าตัวอ้วน ๆ แต่ไม่มีขาในประเทศญี่ปุ่น
บาร์ราตินา
บาร์ราตินา (, ) หรือ บาร์เรตินา (คาตาลันตะวันตก: , ) คือหมวกอันเก่าแก่ชนิดหนี่ง ซึ่งผู้ชายชาวคริสต์ผู้อาศัยอยู่บริเวณใกล้ทะเลเมดิเตอร์เรเนียนเคยนิยมสวมใส่ บริเวณเหล่านี้ได้แก่ แคว้นกาตาลุญญา แคว้นบาเลนเซีย หมู่เกาะแบลีแอริก พรอว็องส์ คอร์ซิกา ซิซิลี ซาร์ดิเนีย บางท้องถิ่นของเนเปิลส์ บางท้องถิ่นของบอลข่าน และบางท้องถิ่นของโปรตุเกส
ในกาตาลุญญาและอีบีซา ผู้ชายเคยใส่หมวกบาร์ราตินาจนถึงศตวรรษที่ 19 โดยเฉพาะในพื้นที่ชนบท หมวกบาร์ราตินามีลักษณะคล้ายคลึงกับถุง ทำจากขนสัตว์ โดยทั่วไปมีสีแดง บางครั้งมีสีม่วง
ปัจจุบันหมวกบาร์ราตินาไม่นิยมใส่กันเป็นประจำแล้ว แต่ยังนิยมใส่เพียงแต่ในพิธีต่าง ๆ ที่เกี่ยวข้องกับประเพณีคาตาลัน ซัลบาดอร์ ดาลี ผู้เป็นจิตรกรชาวคาตาลัน มักใส่หมวกบาร์ราตินาบางครั้งคราวในศตวรรษที่ 20 ตัวละครในคติชนพื้นบ้านคาตาลันก็มักใส่หมวกบาร์ราตินา เช่น รูปแกะสลักคริสต์มาสซึ่งมีชื่อว่า กากาเน (caganer) ท่อนไม้คริสต์มาสหรือที่เรียกว่า ติโอ (tió) และตัวละครในการ์ตูนเรื่อง ปาตูเฟ็ต (Patufet) ซึ่งลงพิมพ์ครั้งแรกในนิตยสาร อันปาตูเฟ็ต (En Patufet) โดยอันตอนี มุนตัญญอลา (Antoni Muntanyola) และในการ์ตูนเรื่อง เดอะคาตาลัน (The Catalan) ซึ่งวาดโดยกายาตา กูร์เน็ต อี ปาเลา (Gaietà Cornet i Palau)
อัจฉรา รอดศาสตรา
อัจฉรา รอดศาสตรา (เหน่ง) เกิดเมื่อวันที่ 24 ตุลาคม พ.ศ. 2504 ที่โรงพยาบาลราชวิถี กรุงเทพมหานคร มีบิดาชื่อ สอ.ประเทือง และมารดาชื่อ อรุณ มีพี่น้อง 6 คนโดยเธอเป็นคนที่ 2 สำเร็จการศึกษาจากโรงเรียนกองทัพบกอุปถัมภ์ สื่อสารสงเคราะห์ และเรียนวิชาการบ้านการเรือนควบคู่กับภาษาอังกฤษ เข้าสู่วงการโทรทัศน์โดยคุณขอใจ ฤทัยประชาได้พบเธอในกองถ่ายภาพยนตร์เรื่อง"แม่ดอกกัญชา" จึงได้พาไปรู้จักกับคุณพยุง พึ่งศิลป์ และเริ่มแสดงละครเรื่องแรกของเธอให้กับค่ายรัชฟิล์มทีวีทางช่อง 5 เริ่มจากละครเรื่อง"ฟากสวนสีชมพู" คู่กับ สมเจตน์ เจนสุข ต่อด้วยเรื่อง"เงาไม้" กับพระเอกคนเดียวกัน จากนั้นจึงมีผลงานละครต่อมาพักใหญ่ ที่สร้างชื่อเสียงอีกเรื่องคือ"ดาวเรือง" คู่กับ วิฑูรย์ กรุณา
อีกทั้งเธอยังมีผลงานทางภาพยนตร์ โดยเริ่มจากร่วมแสดงในภาพยนตร์เรื่อง"แม่ดอกกัญชา" ของดอกดิน กัญญามาลย์ โดยรับบทเป็นเพื่อนกลุ่มของนางเอกที่รับบทโดยมยุรา ธนะบุตร ต่อมารับบทเป็นนางรอง เล่นร่วมกับวิฑูรย์ กรุณา อำภา ภูษิต ในเรื่อง"นี่หรือความรัก" มีผลงานทางภาพยนตร์เพียงไม่กี่เรื่อง ซึ่งมักจะเป็นภาพยนตร์ชีวิตและตลก โดยหนังตลกที่เด่นๆ ของเธอคือเรื่อง"มนต์รักขนมครก" คู่กับเด่น ดอกประดู่
ปัจจุบันได้ออกจากวงการไปแต่งงานและทำร้านอาหารที่สหรัฐอเมริกาแต่ใน พ.ศ. 2559 อัจฉราได้กลับมามีผลงานการแสดงอีกครั้งในฐานะนักแสดงรับเชิญในละครเรื่อง เจ้าจอม โดยรับบทเป็น นวล ทั้งหมดออกอากาศทาง ททบ.5
บีเคเค (วงดนตรี)
บีเคเค () เป็นวงบอยแบนด์สัญชาติไทย ประกอบด้วยสมาชิก เติ้ล - ตะวัน จารุจินดา, เต้ - นันทศัย พิศลยบุตร, ติว - ศิวัส นฤภัย ในปี 2541-2544 โดยมีผลงานเพลงเมื่อปี พ.ศ. 2542
ออกอัลบั้ม ภายใต้สังกัดเมกเกอร์เฮด ในเครือจีเอ็มเอ็ม แกรมมี่ ใช้ชื่อว่า "Work Shop (เวิร์ค ช็อป)" โดยเปิดตัวด้วยเพลง "โง่" แต่เป็นที่รู้จักกับเพลง "ทำไมต้องรักเธอ"
ภายหลังในปีพ.ศ. 2543 เติ้ล ตะวัน ได้ออกอัลบั้มพิเศษร่วมกับศิลปินในสังกัดเมกเกอร์เฮด นั้นก็คือClub Love (คลับเลิฟ) และอัลบั้มเพลงประกอบละครเรื่อง น้ำพุ ทางช่อง 7 สี
หลังจากที่ยุติวงอย่างเป็นทางการแล้ว ศิลปินทั้งสามก็ได้เป็นนักแสดงสังกัดสถานีโทรทัศน์สีกองทัพบกช่อง 7
นิออน อิสรา
นิออน อิสรา (แอน) มีชื่อจริงคือ สิริพร เรืองอุตมานันท์ เกิดเมื่อวันที่ 25 ธันวาคม พ.ศ. 2513 มีเชื้อสายโปรตุเกส เริ่มเข้าสู่วงการด้วยการถ่ายแบบนิตยสารวัยรุ่น เช่น "วัยหวาน" และเล่มอื่นๆ โดยใช้ชื่อและนามสกุลจริงก่อน จากนั้นเข้าสู่วงการละครทางโทรทัศน์โดยใช้ชื่อในวงการว่านิออน อิสรา เริ่มแรกมักรับบทเป็นนางเอกในละครของค่ายกันตนา เริ่มชื่อเสียงในละครเรื่อง"ลมหายใจไม่เคยแพ้" ซึ่งออกอากาศเย็นวันจันทร์ถึงศุกร์ของช่อง 7 ในช่วงปี พ.ศ. 2532 โดยรับบทเป็นนักวอลเลย์บอลที่มีสไตล์ตบลูกบอลแรงจนฝ่ายตรงข้ามรับไม่ทัน จนได้รับฉายาว่า"ลูกตบสลาตัน" ร่วมกับมณีรัตน์ วงศ์จีระศักดิ์ ซึ่งแสดงเป็นพี่น้องกันในเรื่องนี้ด้วย ต่อมาจึงรับบทเป็นเดือนในละครเรื่อง"ข้าวนอกนา" ร่วมกับนันทนา บุญหลง ซึ่งออกอากาศในคืนวันพุธและพฤหัสทางช่อง 7 และเคยเป็นนางเอกคู่ขวัญกับจอนนี่ แอนโฟเน่ โดยทั้งคู่โด่งดังจากเรื่อง"ลมหายใจไม่เคยแพ้"มาก่อนหน้านั้นแล้ว และได้มาแสดงคู่กันอีกในเรื่อง"ผู้การเรือเร่" อีกทั้งยังได้ร้องเพลงประกอบละครคู่กันในชื่อ"ทหารเรืออ้อนรัก" ต่อด้วยละครเรื่อง"กำลังใจ" ซึ่งเธอได้แสดงร่วมกับพระเอก 3 คนคือ จักรพรรณ์ อาบครบุรี, จอนนี่ แอนโฟเน่ และ สถาพร นาควิลัย จากนั้นนิออนทั้งยังเคยรับงานแสดงทางภาพยนตร์อีกไม่กี่เรื่อง ภายหลังได้รับบทร้ายเช่น "นางเสือดาว" และ "ขอหยุดหัวใจไว้ที่เธอ" ทางช่อง 3 ส่วนละครเรื่องสุดท้ายก่อนที่จะไปศึกษาต่อที่ประเทศอังกฤษคือ "หนี้รัก" ทางช่อง 5 ปัจจุบันเป็นนักธุรกิจอสังหาริมทรัพย์และเปิดโรงเรียนสอนทำอาหารที่จังหวัดภูเก็ต
เสื้อปัด
เสื้อปัด (ไทยถิ่นเหนือ: เสื้อปั๊ด, ลาว: ເສື້ອປັດ, "เสื้อปัด") หรือ เสื้อป้าย (ลาว: ເສື້ອປ້າຍ, "เสื้อป้าย") เป็นเสื้อที่นิยมสวมใส่โดยสตรีในภาคเหนือของประเทศไทย ประเทศลาว และประเทศอื่นๆ ในทวีปเอเชียตะวันออกเฉียงใต้ ซึ่งโดยมากมักนุ่งโดยผู้หญิงไทยวนล้านนา ไทลื้อ ลาวหลวงพระบาง และ ลาวเวียงจันทน์ เป็นต้น
ปัจจุบันในประเทศลาวมักมีการสวมใส่เสื้อปัดในงานพิธีสำคัญต่างๆ เช่นงานแต่งงาน และในแขวงหลวงพระบางของประเทศลาวจะมีการสวมใส่เสื้อปัดโดยนางสังขาร (นางสงกรานต์) อีกด้วย
บางครั้งเสื้อปัดมักถูกเรียกว่า "เสื้อคอปัด" (ลาว: ເສື້ອຄໍປັດ, "เสื้อคอปัด") หรือ "เสื้อคอป้าย" (ลาว: ເສື້ອຄໍປ້າຍ, "เสื้อคอป้าย") ที่มาของคำว่า ปัด หรือ ป้าย น่าจะมีรากมาจากการที่ต้อง "ปัด" หรือ "ป้าย" เฉียงมาผูกไว้ข้างเอว นอกจากนี้ยังมีชื่อเรียกอื่นอีก ซึ่งขึ้นอยู่กับท้องถิ่นของผู้นุ่ง เช่น "เสื้อปั๊ดจ้าง" หรือ "เสื้อแขบ" หรือ "เสื้อป้ายข้าง" 
เสื้อปัดเป็นเสื้อแขนยาว ไม่มีกระดุม แต่จะป้ายเฉียงมาผูกไว้ที่เอวด้านข้าง ชายเสื้อยกลอยขึ้นทั้งสองข้าง เสื้อปัดของหลวงพระบางมักจะมีปกคอที่ค่อนข้างหนาและมีสีทอง
วอลเลย์บอลยุวชนหญิงชิงแชมป์โลก 2009
วอลเลย์บอลยุวชนชิงแชมป์โลก 2009 () ได้มีการจัดขึ้นที่จังหวัดนครราชสีมา ประเทศไทย ตั้งแต่วันที่ 3–12 กรกฎาคม พ.ศ. 2552 รายการนี้เป็นการแข่งขันที่มีทีมเข้าร่วมถึง 16 ทีม
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
"All times are Thai Standard Time ()."
ดาร์เรน คริส
ดาร์เรน เอเวอร์เร็ท คริส () เกิดเมื่อวันที่ 5 กุมภาพันธ์ ค.ศ. 1987 เป็นนักแสดงละครเวที รายการโทรทัศน์ และนักร้อง ชาวอเมริกัน เป็นที่รู้จักมากที่สุดจากการแสดงในซีรีส์ทางช่องฟ็อกซ์ เรื่อง "Glee" (2009–) ในบทเบลน แอนเดอร์สัน
วอลเลย์บอลยุวชนชายชิงแชมป์โลก 2003
วอลเลย์บอลยุวชนชายชิงแชมป์โลก 2003 () ได้มีการจัดขึ้นที่จังหวัดสุพรรณบุรี ประเทศไทย ตั้งแต่วันที่ 5-13 กรกฎาคม พ.ศ. 2546 รายการนี้เป็นการแข่งขันที่มีทีมเข้าร่วมถึง 16 ทีม
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด เพื่อเข้ารอบแปดทีมสุดท้ายด้วยการแข่งขันแบบเพลย์ออฟ (โดยที่ 1 ของแต่ละสาย และ 4 ทีมที่ชนะเพลย์ออฟ) จะผ่านเข้าสู่รอบก่อนรอง, รองชนะเลิศ และรอบชิงชนะเลิศเพื่อชิงที่ 1 ถึง 8 ในขณะที่ผู้แพ้รอบเพลย์ออฟจะเข้าแข่งขันในรอบจัดอันดับ เช่นเดียวกับระบบรอบก่อนรอง, รองชนะเลิศ และรอบชิงชนะเลิศ ที่มีการชิงที่ 9 ถึง 16:
รักนี้หัวใจมีครีบ
รักนี้หัวใจมีครีบ เป็นละครโทรทัศน์แนวโรแมนติก-คอมเมดี-แฟนตาซี บทประพันธ์โดย ทองเอก บทโทรทัศน์โดย ทองเอก,จาวตาล ผลิตโดย บริษัท เมกเกอร์ เค จำกัด กำกับการแสดงโดย บัณฑิต ทองดี โดยออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18.30 - 20.00 น. ตั้งแต่ 26 มิถุนายน พ.ศ. 2555 - 19 กรกฎาคม พ.ศ. 2555 นำแสดงโดย ฐากูร การทิพย์, ลักษณ์นารา เปี้ยทา,วิชุดา พินดั้ม และทางสถานีนำกลับมาออกอากาศซ้ำทุกวันจันทร์-ศุกร์ เวลา 14.10 น. เริ่มตอนแรกวันที่ 15 เมษายน พ.ศ. 2557 - 20 พฤษภาคม พ.ศ. 2557 และได้นำกลับมาออกอากาศอีกเป็นครั้งที่ 2 ทุกวันเสาร์-อาทิตย์ เวลา 09.30 น.เริ่มวันที่ 21 ต.ค. 2561 ถึง 30 ธ.ค. 2561 ทางช่อง 3 SD หรือ ช่อง 28
เจ้าหญิงโยเซฟินแห่งบาเดิน
เจ้าหญิงโยเซฟิน ฟรีเดอรีเกอ ลุยเซอ แห่งบาเดิน (ประสูติ:11 ตุลาคม ค.ศ. 1813 — สิ้นพระชนม์ 19 มิถุนายน ค.ศ. 1900) ประสูติที่มันไฮม์ แกรนด์ดัชชีแห่งบาเดิน เป็นพระธิดาของแกรนด์ดยุกชาลส์แห่งบาเดิน กับสเตฟานีแห่งโบอาร์แน ทรงเป็นพระบรมอรรคราชบรรพบุรุษของราชวงศ์โรมาเนีย และราชวงศ์ยูโกสลาเวียผ่านทางพระโอรส เจ้าชายเลโอโปลด์แห่งโฮเฮนซอลเลิร์น และของราชวงศ์เบลเยียม และลักเซมเบิร์ก ผ่านทางพระธิดา คือ เจ้าหญิงมารีแห่งโฮเฮนซอลเลิร์น-ซิกมาริงเงิน
ทรงเสกสมรสกับเจ้าชายชาลส์ แอนโทนี แห่งโฮเฮนซอลเลิร์น เมื่อวันที่ 21 ตุลาคม ค.ศ. 1834 พระสวามีนั้นเป็นพระโอรสของเจ้าชายชาลส์แห่งโฮเฮนซอลเลิร์น-ซิกมาริงเงิน กับมารี อ็องตัวเนต มูว์รา ทั้งสองพระองค์มีพระโอรส/ธิดา รวมทั้งสิ้น 6 พระองค์ ได้แก่
ลาปาร์กา (นักมวยปล้ำ)
อาโดลโฟ มาร์การิโต ตาเปีย อิบาร์รา () เกิดวันที่ 14 พฤศจิกายน ค.ศ. 1965 เป็นนักมวยปล้ำอาชีพสวมหน้ากากชาวเม็กซิโก ที่รู้จักกันดีทั่วโลกในนามสังเวียนมวยปล้ำมีชื่อว่า ลาปาร์กา () เป็นอดีตแชมป์โลกเฮฟวีเวตของ IWC 1 สมัย
คิม นัม-จู
คิม นัม-จู(;15 เมษายน 2538 – )หรือชื่อที่ใช้ในการแสดงว่า นัมจู เป็น นักร้อง นักแสดง นักเต้นและไอดอล ชาวเกาหลีใต้ รู้จักในสถานะสมาชิกวงเอพิงก์และกลุ่มย่อยเอพิงก์ บีเอ็นเอ็น
คิม นัม-จู นั้นเกิดเมื่อวันที่ 15 เมษายน พ.ศ. 2538 ที่โซล ประเทศเกาหลีใต้ เธอเป็นสมาชิกของเอพิงก์สองคนสุดท้ายที่เปิดตัวเป็นสมาชิกวงเอพิงก์ ในปี พ.ศ. 2553 นัม-จู ได้เข้าร่วมแสดง Cube Stars Party ร่วมกับสมาชิกคนอื่นๆของวงก่อนที่วงเอพิงก์จะเปิดตัว
นัม-จู เข้าศึกษาที่ โรงเรียนอนุบาลดงมย็อง, โรงเรียนประถมศึกษาว็อนมย็อง, โรงเรียนมัธยมศึกษาตอนต้นโซลและโรงเรียนมัธยมศิลปะและการแสดงโซลเธอสำเร็จการศึกษาระดับมัธยมศึกษาตอนปลายเมื่อวันที่ 10 กุมภาพันธ์ พ.ศ. 2557 ในวันที่ 2 กุมภาพันธ์ พ.ศ. 2558 ทางเอคิวบ์เอนเตอร์เทนเมนต์ได้เปิดเผยว่าเธอได้รับการตอบรับเข้าศึกษาในระดับปริญญาตรีในสาขาการแสดงที่มหาวิทยาลัยซ็องกยูนกวัน
ในปี พ.ศ. 2543 คิม นัม-จู ได้เริ่มงานในวงการบันเทิงด้วยการแสดงโฆษณาของแอลจี และในปี พ.ศ. 2550 ก็ได้เป็นนางแบบโฆษณาอาหารเพื่อสุขภาพ
คิม นัม-จูได้เปิดตัวในฐานะสมาชิกวงเอพิงก์เมื่อวันที่ 21 เมษายน พ.ศ. 2554 ในรายการเอ็มเคาท์ดาวน์! ของช่องเอ็มเน็ตในเพลง "มลลาโย" (몰라요) จากซิงเกิลเปิดตัวของอีพีอัลบั้ม เซเวนสปริงส์ออฟเอพิงก์
ในวันที่ 26 มิถุนายน พ.ศ. 2557 ได้มีการเปิดเผยว่า คิม นัม-จู พร้อมกับเพื่อนร่วมวง ยุน โบ-มี จะเป็นสมาชิกของกลุ่มย่อยของวงเอพิงก์ชื่อ เอพิงก์ บีเอ็นเอ็น ซึ่งในวันต่อมาเอพิงก์ บีเอ็นเอ็น ก็ได้ปล่อยเพลง "My Darling" ซึ่งเบรฟบราเดอร์มาเป็นโปรดิวเซอร์ให้ ซึ่งเพลงฉลองครบรอบ 10 ปี ของโปรเจกต์เบรฟบราเดอร์
ในวันที่ 3 มกราคม พ.ศ. 2556 คิม นัม-จู,สมาชิกร่วมวงเอพิงก์ ช็อง อึน-จีและสมาชิกวงบีสต์ ชัง ฮย็อน-ซึง ได้ปล่อยซิงเกิล "A Year Ago" ซึ่งเป็นซิงเกิลจากโปรเจกต์ "A Cube For Season #White"
ระหว่างวันที่ 29 พฤษภาคม ถึงวันที่ 1 มิถุนายน พ.ศ. 2557 คิม นัม-จู ได้ร้องเพลงร่วมกับวงฮิปฮอปบอยแบนด์แพลนทอม ในเพลง "Seoul Lonely" ซึ่งอยู่ในอัลบัม "Phantom Power" ในรายการดนตรีสามรายการคือ เอ็ม! เคาต์ดาวน์, มิวสิคคอร์และรายการอินกิกาโย
คิม นัม-จู ทวิดเตอร์
มิสติโก 2
มิสติโก 2 () หรือ มิสติโก หมายเลข 2 เป็นนักมวยปล้ำอาชีพสวมหน้ากากชาวเม็กซิโก ปัจจุบันเซ็นสัญญากับสมาคม Consejo Mundial de Lucha Libre (CMLL) ซึ่งก่อนหน้านี้เขาปรากฏตัวครั้งแรกในปี ค.ศ. 2010 ในนามของ ดรากอน ลี () เขาเคยได้แชมป์โลกทรีโอส CMLL คู่กับ Máscara Dorada และValiente ต่อมาในเดือนมิถุนายน ค.ศ. 2012 เขาได้มาสวมบทบาทเป็นมิสติโก คนที่ 2 หลังจากที่คนเดิมได้เซ็นสัญญากับสมาคมWWE
สถานีแคราย
สถานีแคราย อาจหมายถึงทั้งสองสถานีมีเจ้าของสัมปทานเหมือนกัน คือ การรถไฟฟ้าขนส่งมวลชนแห่งประเทศไทย
สถานีสนามหลวง
สถานีสนามหลวง อาจหมายถึง
สถานีศิริราช
สถานีศิริราช อาจหมายถึง
ุุึะุ
อมพระมาพูด
อมพระมาพูด เป็นซิงเกิลเปิดตัวอัลบั้มของ ธงไชย แมคอินไตย์ และเสกสรรค์ ศุขพิมาย ในอัลบั้ม เบิร์ด-เสก ประพันธ์คำร้อง - ทำนองและเรียบเรียงโดย เสกสรรค์ ศุขพิมาย ออกจำหน่ายในวันที่ 5 พฤษภาคม พ.ศ. 2547 (วันฉัตรมงคล) โดยเป็น 1 ในเพลงของโปรเจ็กต์พิเศษที่ทำขึ้นเพื่อเฉลิมฉลองครบรอบ 20 ปีของจีเอ็มเอ็ม แกรมมี่
มิวสิกวิดีโอนี้ได้ถูกเผยแพร่ครั้งแรกในวันที่ 5 พฤษภาคม พ.ศ. 2547 (วันฉัตรมงคล) ในรายการ ฮัลโหลวันหยุด ทางสถานีโทรทัศน์สีกองทัพบกช่อง 7 โดยถ่ายทำที่โรงงานน้ำตาลแห่งหนึ่งในอำเภอพนัสนิคม จังหวัดชลบุรี และสตูดิโอ 125 กำกับโดย ณัฐพล มุขขันธ์ โดยมี มาช่า วัฒนพานิช มาร่วมแสดงในบทบาทของสาวงามที่บังเอิญรถเสียและเดินหลงเข้าไปในหมู่บ้านๆหนึ่งเลยทำให้ชาวบ้านร้านตลาดตกตะลึงในความงามของเธอ ส่วนฉากของ เบิร์ด - ธงไชย แมคอินไตย์ และ เสก โลโซ (เสกสรรค์ ศุขพิมาย) นั้น เป็นการประชันของ เบิร์ด - ธงไชย แมคอินไตย์ ซูเปอร์สตาร์ฝั่งป็อปในชุดสูทผูกเนคไทสุดเนี้ยบโดดขึ้นเวทีกับ เสก โลโซ (เสกสรรค์ ศุขพิมาย) ซูเปอร์สตาร์ฝั่งร็อกในบรรยากาศที่เซ็ตขึ้นมาเหมือนคอนเสิร์ตจริง โดยมีแฟนคลับร้อยกว่าชีวิตมาร่วมบรรยากาศข้าง ๆ เวทีด้วยความมันในอารมณ์ตามเพลงชนิดที่ว่าถ่ายกี่เทคกี่คัตยังไม่หาย
เล่าสู่กันฟัง
เล่าสู่กันฟัง เป็นเพลงจากอัลบั้มและซิงเกิลที่ 5 ของ ธงไชย แมคอินไตย์ ในอัลบั้ม "สไมล์คลับ" (2544) ประพันธ์คำร้องโดย กมลศักดิ์ สุนทานนท์ แต่งทำนองโดย จาตุรนต์ เอมช์บุตร และเรียบเรียงโดย อนุรักษ์ แซ่ลี้
เพลง "เล่าสู่กันฟัง" ได้รับรางวัลสีสันอะวอร์ดส์ ครั้งที่ 14 ประจำปี 2544 สาขาเพลงยอดเยี่ยม ซึ่งจัดโดยนิตยสารสีสัน และรางวัลแชนแนลวีไทยแลนด์มิวสิกวิดีโออวอร์ดส ครั้งที่ 1 ประจำปี 2544 สาขามิวสิควิดีโอศิลปินชายยอดนิยม
มิวสิกวิดีโอนี้ เผยแพร่ครั้งแรกในปี พ.ศ. 2544 โดยมี ศักดิ์สิทธิ์ แท่งทอง และธัญญาเรศ รามณรงค์ มาร่วมแสดงด้วย โดยเนื้อหาของเพลงสื่อให้ เห็นถึงความรัก ความห่วงใย ที่มีให้กัน ในยามที่เราห่างไกลกัน แม้ตัวเราจะไกล แต่ใจเราไม่ห่างกัน
กุหลาบโตเกียว
กุหลาบโตเกียว ( หรือบ้างสะกดเป็น Tokio Rose) เป็นชื่อทั่วไปที่กำลังฝ่ายสัมพันธมิตรในมหาสมุทรแปซิฟิกตอนใต้ระหว่างสงครามโลกครั้งที่สอง ใช้เรียกโฆษกหญิงโฆษณาชวนเชื่อของญี่ปุ่นที่พูดภาษาอังกฤษราวโหลหนึ่ง กุหลาบโตเกียวมีเจตนาเพื่อขัดขวางขวัญกำลังใจของกำลังฝ่ายสัมพันธมิตรที่ฟังการแพร่สัญญาณ ทหารอเมริกันในแปซิฟิกมักฟังการแพร่สัญญาณโฆษณาชวนเชื่อเพื่อรับทราบถึงผลของการปฏิบัติทางทหารของพวกตน โดยจับความหมายโดยนัย นอกเหนือจากการปฏิบัติแล้ว ยังมีนิยายว่ากุหลาบโตเกียวมีความแม่นตรงอย่างน่ากลัว กล่าวถึงหน่วยและกระทั่งชื่อของทหารปัจเจก แม้นิยายเหล่านี้ไม่เคยมีเอกสารพิสูจน์ เช่น บทและการแพร่สัญญาณที่บันทึกไว้ กุหลาบโตเกียวมักสะท้อนในหนังสือและภาพยนตร์ที่ได้รับความนิยมอย่าง"สมรภูมิศักดิ์ศรี ปฐพีวีรบุรุษ" ("Flags of Our Fathers") ข่าวลือเกี่ยวกับผู้ประกาศโฆษณาชวนเชื่อที่คล้ายกันมีลอร์ดฮอ-ฮอ (Lord Haw-Haw) และแอ็กซิสแซลลี (Axis Sally)
คิม ดา-ซม
คิม ดา-ซม (; เกิด 6 พฤษภาคม พ.ศ. 2536) หรือชื่อในการแสดงว่า ดาซม เป็นนักร้อง นักร้อง พิธีกร ชาวเกาหลีใต้รู้จักในสถานะสมาชิกวง ซิสตาร์
คิม ดา-ซม เกิดวันที่ 6 พฤษภาคม พ.ศ. 2536 ในโซล เกาหลีใต้ เธอจบการศึกษาที่ Anyang Arts School และระดับอุดมศึกษาที่ Konkuk University Film Major
เจ้าชายเลโอโปลด์ ดยุกแห่งบราบันต์
เจ้าชายเลโอโปลด์แห่งเบลเยียม ดยุกแห่งบราบันต์ เคานท์แห่งแอโน () (12 มิถุนายน ค.ศ. 1859 - 12 มิถุนายน ค.ศ. 1859) เป็นพระราชโอรสองค์ที่ 2 และรัชทายาทพระองค์เดียวในสมเด็จพระเจ้าเลโอโปลด์ที่ 2 แห่งเบลเยียมกับสมเด็จพระราชินีมารี เฮนเรียตแห่งออสเตรีย
เลโอโปลด์เป็นพระนามเดียวกันกับพระอัยกาของพระองค์ และพระญาติของพระราชบิดา เจ้าชายเฟอร์ดินานด์แห่งซัคเซิน-โคบูร์กและโกทา สมเด็จพระราชินีนาถวิกตอเรียแห่งสหราชอาณาจักร และเจ้าชายอัลเบิร์ต พระราชสวามี
เมื่อประสูติ พระองค์ทรงได้รบพระราชทานตำแหน่งเป็น "เคานท์แห่งแอโน" เป็นพระราชโอรสองค์โตและมกุฎราชกุมาร ช่วงเลาประสูติของพระองค์ สมเด็จพระเจ้าเลโอโปลด์ที่ 1 แห่งเบลเยียม พระอัยกาของพระองค์ปกครองเบลเยียม ก่อนหน้าเจ้าชายแห่งซัคเซิน-โคบูร์กและโกทาจะเป็นพระมหากษัตริย์แห่งเบลเยียม
พระองค์ประสูติหลังพระขนิษฐา เจ้าหญิงหลุยส์แห่งเบลเยียม และมีพระขนิษฐภคินี 2 พระองค์ที่ประสูติหลังพระองค์สิ้นพระชนม์คือ เจ้าหญิงสเตฟานีแห่งเบลเยียมและเจ้าหญิงเคลม็องทีนแห่งเบลเยียม ทำให้พระราชบิดาและพระราชมารดาของพระองค์สิ้นความหวังสุดท้ายที่จะมีพระราชโอรส
หลังจากการสวรรคตของพระอัยกาและการครองราชย์ของพระราชบิดาใน 1865 ทำให้พระองค์ได้รับตำแหน่งดยุกแห่งบราบันต์ ซึ่งเป็นตำแหน่งของทายาทผู้มีสิทธิโดยตรงในราชบัลลังก์เบลเยียม ในฐานะทายาทผู้มีสิทธิโดยตรงทำให้พระองค์ได้รับการคาดหลังว่าจะได้ครองราชย์ต่อจากพระราชบิดาเป็น สมเด็จพระเจ้าเลโอโปลด์ที่ 3 แห่งเบลเยียม
เจ้าชายเลโอโปลด์สิ้นพระชนม์ที่ ลาเอเกนหรือบรัสเซลส์ เมื่อ 22 มกราคม 1869 จากโรคพระปัปผาสะ (ปอด) บวมหลังจากที่ตกลงไปในบ่อน้ำ ที่งานพระศพของพระราชโอรส เป็นครั้งเดียวที่สมเด็จพระเจ้าเลโอโปลด์ที่ 2 ทรงกระทำเพียงครั้งเดียวในชีวิต พระองค์ทรง""ทรุดองค์ลงในที่สาธารณะคุกเข่าอยู่ข้างโลงพระศพและทรงกรรแสงอย่างบ้าคลั่ง"" พระศพของเจ้าชายเลโอโปลด์ ถูกฝังที่สุสานหลวงที่ โบสถ์พระแม่แห่งลาเคิน ในกรุงบรัสเซลส์
การสิ้นพระชนม์ของเจ้าชายเลโอโปลด์ก่อนวัยอันควร ทำให้พระราชบิดาของพระองค์เหลือพระธิดาเพียง 2 พระองค์ คือเจ้าหญิงหลุยส์แห่งเบลเยียมและเจ้าหญิงสเตฟานีแห่งเบลเยียม หลังการสิ้นพระชนม์ของพระราชโอรสสมเด็จพระเจ้าเลโอโปลด์ที่ 2 และสมเด็จพระราชินีมารี เฮนเรียต ก็ทรงพยายามที่จะมีพระราชโอรสพระองค์ใหม่ พระองค์ได้ประสูติเจ้าหญิงเคลม็องทีนแห่งเบลเยียมในปี 1872 ทำให้ทั้งสองพระองค์สิ้นความหวังที่จะมีพระราชโอรส
หลังจากการสิ้นพระชนม์ของพระองค์ สมเด็จพระเจ้าเลโอโปลด์ที่ 2 ก็มีผู้สืบราชสมบัติคือพระภาติยะ สมเด็จพระเจ้าอัลแบร์ที่ 1 แห่งเบลเยียม และพระโอรสก็สืบราชสมบัติต่อมาเป็นสมเด็จพระเจ้าเลโอโปลด์ที่ 3 แห่งเบลเยียม
ปากีสถานตะวันออก
ปากีสถานตะวันออก (; "Purbo Pākistān"; "Mašriqī Pākistān" ) เป็นดินแดนที่เคยเป็นส่วนหนึ่งของประเทศปากีสถาน ซึ่งอยู่ในดินแดนเบงกอล ระหว่าง พ.ศ. 2498 - 2514
ใน พ.ศ. 2490 เบงกอลเป็นส่วนหนึ่งของบริติชอินเดีย ซึ่งแบ่งเป็นเบงกอลตะวันตกและเบงกอลตะวันออกตามศาสนา การแบ่งแยกนี้เป็นผลจากความขัดแย้งทางศาสนาระหว่างฮินดูและมุสลิมในอินเดีย ใน พ.ศ. 2490 ชาวเบงกอลที่เป็นมุสลิมเข้าร่วมกับขบวนการปากีสถาน หลังการแบ่งแยกอินเดียและกลายเป็นจังหวัดเบงกอลตะวันออกของปากีสถาน ระหว่าง พ.ศ. 2490 - 2497 เบงกอลตะวันออกมีการบริหารเป็นเอกเทศโดยพันธมิตรมุสลิมปากีสถาน นำโดยนูรุล อามีน ต่อมา ใน พ.ศ. 2498 นายกรัฐมนตรีเบงกอล มูฮัมหมัด อาลี โบกรา ได้ประกาศยุบจังหวัดเบงกอลตะวันออก และจัดตั้งปากีสถานตะวันออก โดยมีเมืองหลักคือธากา ในช่วงนี้พันธมิตรมุสลิมปากีสถานพ่ายแพ้ให้แก่สันนิบาตอวามี สันนิบาตอวามีเข้ามาบริหารปากีสถานตะวันออก หลังจาก ฮุเซน ชะฮีด ชุระวรรดี ได้เป็นนายกรัฐมนตรี ช่วงระหว่าง พ.ศ. 2501 - 2514 เป็นช่วงที่เกิดความขัดแย้งทางการเมือง การสนับสนุนการปกครองตนเองเติบโตขึ้นเมื่อสันนิบาตอวามี จัดตั้งขบวนการหกประการใน พ.ศ. 2509 และเติบโตเต็มที่เมื่อสันนิบาตอวามีชนะการเลือกตั้งทั่วไปใน พ.ศ. 2513 ในปากีสถานตะวันออก
หลังการเลือกตั้งทั่วไป นายกรัฐมนตรีของปากีสถาน นายพลยะห์ยา ข่าน พยายามเจรจากับทั้งพรรคประชาชนปากีสถาน และสันนิบาตอวามีในการแบ่งปันอำนาจจากรัฐบาลกลางแต่ล้มเหลว สันนิบาตอวามีได้ประกาศเอกราชของปากีสถานตะวันออกเมื่อ 26 มีนาคม พ.ศ. 2514 และเริ่มต้นสงครามปลดปล่อยบังกลาเทศจากปากีสถาน โดยอินเดียเข้ามาสนับสนุนสันนิบาตอวามี สงครามสิ้นสุดลงเมื่อ 16 ธันวาคม พ.ศ. 2514 ปากีสถานตะวันออกได้รับเอกราชอย่างเป็นทางการในนามบังกลาเทศ
ดยุกแห่งบราบันต์
ดยุกแห่งบราบันต์ หรือ ดยุกแห่งบราบ็อง () เป็นบรรดาศักดิ์ที่จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ ทรงสถาปนาให้แก่อ็องที่ 1 โอรสของก็อดฟรีที่ 3 เคานต์แห่งลูแวง (ซึ่งเป็นดยุกแห่งโลธารินเจีย อีกบรรดาศักดิ์หนึ่งด้วย) ซึ่งดัชชีบราบันต์นั้นถูกสถาปนาขึ้นราวปี ค.ศ. 1183 โดยยกสถานะจากแลนกราฟแห่งบราบันต์ (Landgrave of Brabant) ซึ่งมีอยู่เดิมตั้งแต่ปี ค.ศ. 1085
ในปี ค.ศ. 1288 ผู้ถือบรรดาศักดิ์ "ดยุกแห่งบราบันต์" ยังถือเป็น "ดยุกแห่งลิมบูร์ก" อีกด้วย และต่อมาได้ขึ้นเป็นบรรดาศักดิ์ของ "ดยุกแห่งเบอร์กันดี" ในปี ค.ศ. 1430 ซึ่งยังคงใช้อยู่และสืบตระกูลกันต่อมาจนกระทั่งสมัยการปฏิวัติฝรั่งเศส ถึงแม้ว่าดินแดนแถบภาคเหนือของบราบันต์นั้นจะเป็นดินแดนที่ปกครองโดยสาธารณรัฐดัตช์ในช่วงคริสต์ศตวรรษที่ 17-18 ก็ตาม
ราชอาณาจักรเบลเยียมในยุคปัจจุบันได้นำบรรดาศักดิ์ "ดยุกแห่งบราบันต์" กลับมาใช้อีกครั้งหนึ่ง โดยใช้สำหรับพระราชทานเพื่อประกอบพระอิสริยยศของมกุฏราชกุมาร (ถึงแม้ว่าจังหวัดนอร์ทบราบันต์ ซึ่งเป็นส่วนหนึ่งของดินแดนของดัชชีในอดีต จะตกอยู่ในดินแดนของเนเธอร์แลนด์ตั้งแต่ ค.ศ. 1648 เป็นต้นมา)
มกุฎราชกุมารที่เฉลิมพระอิสริยยศเป็นดยุกแห่งบราบันต์ ได้แก่พระอิสริยยศของเจ้าหญิงเอลีซาแบ็ตในฐานะของมกุฎราชกุมารีนั้น เรียกว่า "เจ้าหญิงแห่งเบลเยียม" มิใช่ "เจ้าหญิงแห่งชาวเบลเยียม" ซึ่งไม่ถูกต้อง และมักใช้ผิดพลาดอันเนื่องมาจากการเทียบเคียงกับพระอิสริยยศของพระมหากษัตริย์ในฐานะ "พระมหากษัตริย์แห่งชาวเบลเยียม"
เจ้าหญิงเอลีซาแบ็ต ยังมีพระอิสริยยศเป็น "ดัชเชสแห่งบราบันต์" ซึ่งจะพระราชทานเฉพาะสำหรับองค์รัชทายาท ซึ่งบรรดาศักดิ์นี้ถือว่าสูงกว่าอิสริยยศ "เจ้าหญิง/เจ้าชายแห่งเบลเยียม"
จากพระราชบัญญัติลงวันที่ 16 ธันวาคม ค.ศ. 1840 มาตรา 1 ย่อหน้าที่ 2 แก้ครั้งสุดท้ายเมื่อปีค.ศ. 2001 ระบุเกี่ยวกันการพระราชทานไว้ว่า : " บรรดาศักดิ์ "ดยุกหรือดัชเชสแห่งบราบันต์" จะพระราชทานให้สำหรับเจ้าชาย หรือเจ้าหญิงซึ่งเป็นพระราชโอรส/ธิดาพระองค์ใหญ่ของพระมหากษัตริย์ โดยหากพระราชโอรส/ธิดาพระองค์หาได้ไม่ ให้บรรดาศักดิ์นี้ตกลงเป็นของพระโอรสหรือพระธิดาพระองค์ใหญ่ของเจ้าชายหรือเจ้าหญิงซึ่งเป็นพระราชโอรส หรือพระราชธิดาพระองค์ใหญ่ของพระมหากษัตริย์ (พระราชนัดดาพระองค์ใหญ่)"
บรรดาศักดิ์ "ดยุกแห่งบราบันต์" ยังถือเป็นหนึ่งในบรรดาศักดิ์ของพระมหากษัตริย์สเปน ซึ่งพระองค์ปัจจุบันคือ สมเด็จพระราชาธิบดีควน การ์โลสที่ 1
รัฐบาลเฉพาะกาลสาธารณรัฐประชาชนบังกลาเทศ
รัฐบาลเฉพาะกาลสาธารณรัฐประชาชนบังกลาเทศ (Provisional Government of the People's Republic of Bangladesh; , "") บางครั้งเรียกรัฐบาลมูชิบนคร เป็นรัฐบาลพลัดถิ่น ตั้งอยู่ที่กัลกัตตา ประเทศอินเดียระหว่างสงครามปลดปล่อยบังกลาเทศ ก่อตั้งเมื่อกลางเดือนเมษายน พ.ศ. 2514 หลังการประกาศเอกราชของ ปากีสถานตะวันออก นำโดยผู้นำขบวนการชาตินิยมของบังกลาเทศ เชค มูจิบูร ระห์มาน  เมื่อ 26 มีนาคม มูจิบถูกจับกุมตัวไปยังปากีสถานตะวันตก ในขณะที่ผู้นำคนอื่นลี้ภัยออกจากกรุงธากา เมื่อถูกกองทัพปากีสถานโจมตี ผู้นำสันนิบาตอวามีที่เหลือได้ต่อสู้กับปากีสถาน โดยได้รับการสนับสนุนจากอินเดีย จนเป็นฝ่ายชนะ ได้รับเอกราชในที่สุด
ซับซีวาร์
ซับซีวาร์ (); เป็นเมืองในจังหวัดโคราซานราซาวี ทางตะวันออกเฉียงเหนือของประเทศอิหร่าน จากข้อมูลประชากรในปี ค.ศ. 2006 มีประชากร 208,172 คน จาก 57,024 ครอบครัว เมืองอยู่ห่างจากเมืองมัชฮัดไปทางทิศตะวันตกราว 220 กม.
ซับซีวาร์ เป็นเมืองศูนย์กลางการค้า ศูนย์กลางการผลิตองุ่นและลูกเกด มีอุตสาหกรรมขนาดเล็ก ด้านการผลิตอาหาร มอเตอร์อีเลกทรอนิกส์ เมืองมีถนนเชื่อมโยงกรุงเตหะรานและมัชฮัด มีสนามบินภายในประเทศ
เจ้าหญิงเอลีซาแบ็ต ดัชเชสแห่งบราบันต์
เจ้าหญิงเอลีซาแบ็ต เตแรซ มารี เอแลน ดัชเชสแห่งบราบันต์ (, ; 25 ตุลาคม พ.ศ. 2544) เป็นรัชทายาทในราชบัลลังก์เบลเยียม เป็นพระราชธิดาพระองค์ใหญ่ในสมเด็จพระราชาธิบดีฟิลิปแห่งเบลเยียมและสมเด็จพระราชินีมาตีลด์แห่งเบลเยียม มีพระอิสริยยศเป็น "ดัชเชสแห่งบราบันต์" หลังจากที่สมเด็จพระราชาธิบดีอัลแบร์ที่ 2 แห่งเบลเยียม พระอัยกาธิราชของพระองค์ทรงสละราชสมบัติ โดยมีพระราชบิดาของพระองค์สืบราชสมบัติเมื่อวันที่ 21 กรกฎาคม 2013
รัฐสภาเบลเยียมได้มีการผ่านกฎหมายว่าด้วยการสืบราชสันตติวงศ์โดยถือสิทธิของบุตรหัวปีประมาณสิบปีก่อนหน้าวันพระราชสมภพ จึงหมายความว่าแม้กระทั่งพระองค์จะมีพระอนุชาที่ทรงพระเยาว์กว่าอีกสองพระองค์ แต่พระองค์ก็ยังคงอยู่ในลำดับที่หนึ่งในการสืบราชบัลลังก์ในฐานะของพระราชธิดาพระองค์ใหญ่ และเมื่อนั้นพระองค์จะเสวยราชย์ขึ้นเป็นสมเด็จพระราชินีนาถแห่งชาวเบลเยียมเป็นพระองค์แรก
โดยปกติแล้วพระราชโอรสขององค์มกุฎราชกุมารนั้นจะได้รับพระราชทานบรรดาศักดิ์ "เคานต์แห่งแอโน" ซึ่งได้มีการคาดการณ์ไว้สำหรับก่อนวันประสูติของพระองค์ว่าจะทรงให้เฉลิมพระนามเป็น "เคาน์เตสแห่งแอโน" สำหรับเจ้าหญิงเอลีซาแบ็ต แต่อย่างไรก็ตามได้มีพระบรมราชโองการให้เลิกการพระราชทานบรรดาศักดิ์นี้อีกต่อไป
โอกุสต์ เดอ โบอาร์แน
โอกุสต์ เดอ โบอาร์แน (; 9 ธันวาคม 1810 - 28 มีนาคม 1835) เป็นเจ้าชายพระราชสวามีพระองค์แรกในสมเด็จพระราชินีนาถมารีอาที่ 2 แห่งโปรตุเกส นอกจากนี้พระองค์ยังเป็นดยุกแห่งเลาช์เทนเบิร์ก เจ้าชายแห่งไอ-ชเต็ท และดยุกแห่งซานตาครูซในสิทธิของพระองค์เอง
โอกุสต์ เดอ โบอาร์แน ประสูติเมื่อวันที่ 9 ธันวาคม ค.ศ. 1810 ที่เมืองมิลาน แคว้นลอมบาร์เดีย ราชอาณาจักรอิตาลี พระองค์เป็นพระราชโอรสของเออแฌน เดอ โบอาร์แน พระโอรสบุญธรรมของจักรพรรดินโปเลียนที่ 1 กับเจ้าหญิงออกุสตาแห่งบาวาเรีย พระองค์เป็นพระราชนัดดาของสมเด็จพระจักรพรรดินีโฌเซฟีน
หลังจากมีพระชนมายุได้ 24 พรรษา พระองค์ก็ได้อภิเษกสมรสกับสมเด็จพระราชินีนาถมารีอาที่ 2 แห่งโปรตุเกสซึ่งขณะนั้นมีพระชนมายุ 15 พรรษา ในวันอภิเษกสมรสพระองค์ก็ได้รับการสถาปนาให้เป็นเจ้าชายพระราชสวามีทันที หลังจากนั้นในวันที่ 26 มกราคม พ.ศ. 2378 ทั้งสองพระองค์ก็เสด็จมายังลิสบอน และโอกุสต์เริ่มประชวรและสิ้นพระชนม์เมื่อสองเดือนต่อมา
เนื่องจากการสิ้นพระชนม์อย่างรวดเร็วของโอกุสต์ เดอ โบอาร์แน ส่งผลให้พระองค์และสมเด็จพระราชินีนาถมารีอาที่ 2 แห่งโปรตุเกส ไม่มีพระราชโอรส-พระราชธิดาด้วยกัน
หนึ่งปีต่อมาสมเด็จพระราชินีนาถมารีอาที่ 2 แห่งโปรตุเกสทรงอภิเษกสมรสใหม่กับเจ้าชายเฟอร์ดินานด์แห่งแซ็กซ์-โคบูร์กและก็อตธา เพราะโอกุสต์ เดอ โบอาร์แนเสด็จสิ้นพระชนม์ไปก่อน จึงไม่ได้รับการสถาปนาให้ครองราชย์บัลลังก์ร่วมกับพระมเหสี ซึ่งพระราชสวามีพระองค์ต่อมาของสมเด็จพระราชินีนาถมารีอาที่ 2 ได้กลายเป็นผู้ก่อตั้งราชวงศ์บราแกนซา-แซ็กซ์-โคบูร์ก-ก็อตธา
กาฬโรค
กาฬโรค () เป็นโรคติดเชื้อถึงตายที่เกิดจากเอ็นเทอโรแบคทีเรีย "Yersinia pestis" ซึ่งตั้งตามชื่อนักวิทยาแบคทีเรียชาวฝรั่งเศส-สวิส อเล็กซานเดอร์ เยอร์ซิน กาฬโรคเป็นโรคที่อยู่ในสัตว์ฟันแทะ และหมัดเป็นตัวแพร่สู่มนุษย์ โรคดังกล่าวรู้จักกันตลอดประวัติศาสตร์ เนื่องจากขอบเขตการเสียชีวิตและการทำลายล้างที่โรคอื่นเทียบไม่ได้ กาฬโรคเป็นโรคระบาดหนึ่งในสามโรคที่ต้องรายงานต่อองค์การอนามัยโลก (อีกสองโรค คือ อหิวาตกโรคและไข้เหลือง) กระทั่งเดือนมิถุนายน 2550
กาฬโรคสามารถแพร่ในอากาศ ผ่านการสัมผัสโดยตรง หรือโดยอาหารหรือวัสดุที่ปนเปื้อน ขึ้นอยู่กับการติดเชื้อที่ปอดหรือสภาพสุขาภิบาล อาการของกาฬโรคขึ้นอยู่กับบริเวณที่มีเชื้อมากในแต่ละบุคคล เช่น กาฬโรคที่ต่อมน้ำเหลือง (bubonic plague) กาฬโรคแบบโลหิตเป็นพิษ (septicemic plague) ในหลอดเลือด กาฬโรคแบบมีปอดบวม (pneumonic plague) ในปอด ฯลฯ กาฬโรครักษาได้หากตรวจพบเร็ว และยังระบาดอยู่ในบางส่วนของโลก
ยุกิ อังไกรนี คะโต
ยุกิ อังไกรนี คะโต (; 2 เมษายน 2538) เป็นนักแสดงและนางแบบหญิงชาวอินโดนีเซียลูกครึ่งญี่ปุ่น มีชื่อเสียงจากละครอินโดนีเซียเรื่อง ""ไพรเมตส์ บิวติฟูล"" (Primates Beautiful)
เว็บเพจสถิต
เว็บเพจสถิต หรือ สแตติกเว็บเพจ () คือเว็บเพจที่ถูกส่งออกมาเหมือนกับที่เก็บบันทึกไว้ ซึ่งตรงข้ามกับเว็บเพจพลวัตที่สร้างขึ้นโดยเว็บแอปพลิเคชัน
เว็บเพจสถิตมักจะเป็นเอกสารเอชทีเอ็มแอลที่เก็บบันทึกเป็นแฟ้มข้อมูลในระบบแฟ้ม และถูกจัดเตรียมให้ใช้งานได้ด้วยเว็บเซิร์ฟเวอร์บนเอชทีทีพี (ถึงกระนั้นก็ตาม ยูอาร์แอลที่ลงท้ายด้วย ".html" ก็ไม่ได้เป็นเว็บเพจสถิตเสมอไป) อย่างไรก็ดี การตีความหมายศัพท์อย่างหลวม ๆ รวมไปถึงเว็บเพจที่เก็บบันทึกในฐานข้อมูล และเว็บเพจต่าง ๆ ที่จัดรูปแบบโดยใช้แม่แบบและให้บริการผ่านทางแอปพลิเคชันเซิร์ฟเวอร์ ตราบเท่าที่เว็บเพจนั้นไม่ถูกเปลี่ยนแปลงและนำเสนออย่างที่เก็บบันทึกโดยพื้นฐาน
เว็บเพจสถิตเหมาะสำหรับเนื้อหาที่ไม่จำเป็นต้องอัปเดตหรืออัปเดตเพียงนาน ๆ ครั้ง อย่างไรก็ตาม การบำรุงรักษาเว็บเพจสถิตในฐานะแฟ้มข้อมูลจำนวนมหาศาลไม่อาจปฏิบัติได้หากปราศจากเครื่องมืออัตโนมัติ การทำให้เป็นส่วนบุคคลหรือความสามารถในการโต้ตอบต้องทำงานด้านไคลเอนต์ ซึ่งก็มีข้อจำกัดของมัน
พัก จี-มิน
พัก จี-มิน (; เกิด 5 กรกฎาคม 2540 - ) หรือชื่อที่ใช้ในวงการว่า จีมิน เป็นนักร้อง ชาวเกาหลีใต้ รู้จักในฐานะสมาชิกวง ฟิฟทีนแอนด์ ภายใต้สังกัดเจวายพีเอนเตอร์เทนเมนต์
จีมิน เกิดเมื่อวันที่ 5 กรกฎาคม 1997 เกาหลีใต้ เป็นสมาชิกวงฟิฟทีนแอนด์ (15&) จากเจวายพีเอนเตอร์เทนเมนต์ จีมินเคยอยู่ที่ประเทศไทยได้ประมาณ7-8ปี และเรียนโรงเรียนอินเตอร์ที่ประเทศไทย Garden International School Bangkok
ปี2011 จีมินได้กลับไปเกาหลีเพื่อไปประกวด K-pop Star Season 1 และได้เป็นแชมป์ในที่สุด หลังจากเป็นแชมป์ก็ได้รับโอกาสจากค่ายวายจี เอสเอ็ม และเจวายพี และจีมินเลือกที่จะเซ็นสัญญากับเจวายพี
จีมินได้เดบิวต์ วันที่ 9 กันยายน 2012 ในนามฟิฟทีนแอนด์(15&) เป็นวงดูโอ้ คู่กับแบคเยริน ซึ่งตอนนั้นจีมินอายุเพียง 14 ปีเท่านั้น
วันที่ 31 มีนาคม 2015 จีมินได้ solo debut และปล่อยเพลง "Hopeless Love" ในวันที่ 5 เมษายน
นอกจากนี้เธอได้เป็นเพื่อนสนิทกับแบมแบมวง got7 และไอดอลเกาหลีอีกมากมาย
ปัจจุบันรู้จักกันในพิธีกรร่วมกับฮีจุนและซึงมินในรายการ After School Club เป็นนักแต่งเพลง และนักร้องที่มีพลังเสียง สามารถร้องคีย์สูงและคีย์ต่ำได้ดี
เดบิวต์ในนามวง 15& ในปี 2012 และ solo เดบิวต์ ในปี 2014
อี ฮา-อี
อี ฮา-อี (; เกิด 23 กันยายน ค.ศ. 1996) เป็นที่รู้จักในชื่อ อี ไฮ เป็นนักร้องและนักแต่งเพลงชาวเกาหลีใต้ เธอเป็นที่รู้จักในฐานะผู้เข้าแข่งขันในรายการ "เคป็อปสตาร์ซีซั่น 1" ทางช่องเอสบีเอสในปี ค.ศ. 2012
อี ไฮ ออกซิงเกิลแรกกับวายจีเอนเตอร์เทนเมนต์ "1.2.3.4" เมื่อวันที่ 28 ตุลาคม ค.ศ. 2012 เพลงติดอันดับ 1 ด้วยยอดขาย 667,549 ดาวน์โหลดในสัปดาห์แรก ในปีเดียวกันนั้น เธอได้รับการเสนอฃื่อเข้าชิงรางวัลเวิลด์มิวสิกอะวอดส์สาขาเพลงยอดเยี่ยมและมิวสิกวิดีโอยอดเยี่ยม ที่งานประกาศรางวัลเอ็มเน็ตเอเชียนมิวสิกอะวอดส์ อี ไฮ ได้เข้าชิงสี่รางวัล รวมถึงรางวัลศิลปินแห่งปี และเพลงแห่งปี ในปี ค.ศ. 2013 เธอออกสตูดิโออัลบั้มแรกในชื่อ "เฟิสต์เลิฟ" (First Love) เมื่อวันที่ 7 มีนาคม ค.ศ. 2013
แอนนา โรจน์รุ่งฤกษ์
แอนนา โรจน์รุ่งฤกษ์ ชื่อเล่น แอนนา เป็นนักร้องชาวไทย สังกัด คีตา เรคคอร์ดส เธอได้รับฉายา นักร้องหน้าซาลาเปา และเป็น ผู้นำเทรนด์แว่นตาขอบดำ
แอนนา โรจน์รุ่งฤกษ์ ชื่อเล่น แอนนา เกิดเมื่อวันที่ 6 มีนาคม พ.ศ. 2509 เป็นนักร้องชาวไทย จบการศึกษาระดับมัธยมศึกษาที่ โรงเรียนสตรีวัดมหาพฤฒาราม ในพระบรมราชินูปถัมภ์ และระดับปริญญาตรี คณะนิเทศศาสตร์ จุฬาลงกรณ์มหาวิทยาลัย
เธอเข้าสู่วงการด้วยการเป็นผู้ชนะเลิศ เป็นบิ๊กแชมป์ ปี พ.ศ. 2529 จากการประกวด คอนเสิร์ต คอนเทสต์ ที่ทางเจเอสแอลเป็นผู้จัด เธอมีประสบการณ์ในการร้องเพลงร่วมกับวงซียูแบนด์อยู่ก่อนแล้ว แอนนาได้เป็นแชมป์ประจำสัปดาห์จากการขับร้องเพลงลูกทุ่งของ บุษบา อธิษฐาน และได้เป็นบิ๊กแชมป์ประจำปี
หลังจากชนะเลิศจากรายการแอนนาได้เซ็นสัญญากับทาง คีตา เรคคอร์ดส เป็นระยะเวลาหกปี แต่มีผลงานออกมาเพียงสองชุดคือ "แกง" ในปี 2530 และ "ขอทางหน่อย" ในปี 2531 ทั้งสองชุดควบคุมการผลิตโดย ธนวัฒน์ (อนุวัฒน์) สืบสุวรรณ และได้ทีมบัตเตอร์ฟลายทำดนตรีให้ทั้งสองชุด
งานชุดแรกได้รับความสำเร็จด้านยอดขายมากกว่าชุดที่สอง เพลงช้าขึ้นหิ้งทำเนียบเพลงรักคลาสสิคไปแล้วได้แก่เพลง "เพียงแต่วันนั้น" "เรียนรู้ใจ" "เก็บน้ำตา" ภาพรวมของงานทั้งสองชุดเน้นดนตรีที่สนุกแต่ที่ฮิตเปรี้ยงปร้างกลายเป็นเพลงช้าทั้งหมด
หลังจากที่ แอนนา โรจน์รุ่งฤกษ์ ไม่ได้ออกอัลบั้มแล้ว เธอยังมีผลงานเพลงประกอบละคร และภาพยนตร์มากมาย (ในปีพ.ศ. 2532-พ.ศ. 2537) และต้นปี 2550 ในคอนเสิร์ต Kita Back To The Future Concert เธอได้รับเชิญให้ขึ้นไปร้องเพลง ให้แฟนๆหายคิดถึงกันไปได้บ้าง
ในปีพ.ศ. 2558 แอนนาปรากฏตัวอีกครั้งหลังจากหายไปนานกว่า 8 ปี เธอได้ขึ้นคอนเสิร์ต โดยจัดแสดงที่รอยัลพารากอนฮอลล์ ในวันที่ 29-30 สิงหาคม พ.ศ. 2558 ซึ่งในคอนเสิร์ตนี้ยังมีศิลปินค่ายคีตา เรคคอร์ดส มารียูเนี่ยนกันมากมาย เช่น ปัทมวรรณ เค้ามูลคดี (ยุ้ย), ที-สเกิ๊ต และ ชุติมา นัยนา (เอ้) เป็นต้น
ด้วยตัวแอนนานั้นไม่คิดที่จะจับงานด้านร้องเพลงเป็นอาชีพอยู่แล้วเมื่อมีการประชุมกำหนดทิศทางของแนวเพลงในงานชุดที่สาม ตัวเธอคิดว่ามันไม่ใช่โครงการนี้เลยต้องพับเก็บไปและเธอก็ไม่ได้มีผลงานเพลงออกมาอีกเลย หลังจบการศึกษาเธอทำงานที่แมคโดนัลด์จากนั้นหันไปทำธุรกิจส่วนตัวด้านการนำเข้า-ส่งออก
"แกง (พ.ศ. 2530)
"ขอทางหน่อย (พ.ศ. 2531)
เกาะสเตแฟนส์สัน
เกาะสเตแฟนส์สัน () เป็นเกาะที่ไม่มีผู้คนอยู่อาศัยในกลุ่มเกาะอาร์กติกแคนาดา นอกชายฝั่งทางตะวันออกเฉียงเหนือของเกาะวิกตอเรีย ในนูนาวุต ประเทศแคนาดา มีพื้นที่ 4,463 ตร.กม. (1,723 ตร.ไมล์) เป็นเกาะใหญ่เป็นอันดับ 128 ของโลก และใหญ่เป็นอันดับ 27 ของประเทศแคนาดา
ชาวยุโรปกลุ่มแรกค้นพบเกาะนี้ในปี ค.ศ. 1917 โดย สตอร์เกอร์ ที. สตอร์เคอร์สัน ที่เดินทางมากับนักสำรวจชาวแคนาดา วิลจาลเมอร์ สเตแฟนส์สัน (Vilhjalmur Stefansson) ซึ่งเกาะได้ตั้งชื่อตามเขา
เชชูฟ
เชชูฟ ( , "Riashiv"; ; ; ; ; ) เป็นเมืองทางตะวันออกเฉียงใต้ของประเทศโปแลนด์ มีประชากร 182,548 คน ในปี ค.ศ. 2013 ตั้งอยู่บนฝั่งแม่น้ำวิสวอก (Wisłok) ตั้งขึ้นเป็นเมืองในปี ค.ศ. 1354
เซชูฟมีสนามบินนานาชาติที่บินไปยังประเทศในยุโรปหลายประเทศ เป็นสถานที่ที่มีสถาบันการศึกษาระดับสูงหลายแห่ง เป็นที่ตั้งสำนักงานใหญ่ของบริษัทหลายแห่ง รวมถึงสถานกงสุลต่างประเทศ
แม่น้ำวาชิตอ
แม่น้ำวาชิตอ () เป็นแม่น้ำที่มีความยาว 548 ไมล์ (882 กม.) ไหลไปทางใต้และตะวันออกผ่านรัฐอาร์คันซอและรัฐลุยเซียนา สหรัฐอเมริกา ต้นน้ำเกิดในพอล์กเคาน์ตี ทางตะวันตกของรัฐอาร์คันซอ ลงสู่แม่น้ำแบล็กในคาทาอูลาแพริช ใกล้เมืองโจนส์วิลล์ ในรัฐลุยเซียนา
วาร์กลา
วาร์กลา (; ; เบอร์เบอร์: ) เป็นเมืองหลวงของจังหวัดวาร์กลา ในทะเลทรายสะฮารา ทางทิศใต้ของประเทศแอลจีเรีย เป็นเมืองที่มีความเจริญรุ่งเรืองจากอุตสาหกรรมน้ำมัน เป็นสถานที่ตั้งของมหาวิทยาลัยหลายแห่งของแอลจีเรีย เช่น มหาวิทยาลัยวาร์กลา เทศบาลเมืองมีประชากร 133,024 คน ในปี ค.ศ. 2008 โดยเพิ่มขึ้นจาก 112,339 คน ในปี ค.ศ. 1998 มีอัตราการเจริญเติบโตของจำนวนประชากร 1.7%
โอกัญญา (ประเทศสเปน)
โอกัญญา () เป็นเมืองเล็ก ๆ และเทศบาลทางตอนกลางของประเทศสเปน ในจังหวัดโตเลโด ตั้งอยู่เหนือสุดของที่ราบสูงที่เรียกว่า เมซาเดโอกัญญา เมืองมีสถานีรถไฟฟ้าเชื่อมต่อจากเมืองอารังคูเอซ (Aranjuez) ไปเกวงกา
ลิเลียน เจ้าหญิงแห่งเรตี
เจ้าหญิงลิเลียนแห่งเบลเยียม พระนามเดิม แมรี ลิเลียน อ็องรีแย็ต ลูซี โฌเซฟิน กีแลน เบลส์ (; 28 พฤศจิกายน ค.ศ. 1916 – 7 มิถุนายน ค.ศ. 2002) หรือเป็นที่รู้จักในพระนาม ลิเลียน เจ้าหญิงแห่งเรตี (; ) เป็นพระชายาในพระเจ้าเลโอโปลด์ที่ 3 แห่งเบลเยียม มีพระราชโอรส-ธิดาสามพระองค์กับสมเด็จพระเจ้าเลโอโปลด์ที่ 3 ได้แก่
การฟื้นฟูราชวงศ์บูร์บง
การฟื้นฟูราชวงศ์บูร์บง () คือช่วงเวลาหนึ่งในประวัติศาสตร์ฝรั่งเศสซึ่งเริ่มตั้งแต่จักรพรรดินโปเลียนก้าวลงจากพระราชอำนาจในปี พ.ศ. 2357 ไปจนถึงการปฏิวัติเดือนกรกฎาคมในปี พ.ศ. 2373
พระเจ้าหลุยส์ที่ 16 แห่งราชวงศ์บูร์บงถูกถอดถอนออกจากพระราชอำนาจโดยการปฏิวัติฝรั่งเศส (พ.ศ. 2332-2342) ตามมาด้วยการปกครองของสาธารณรัฐฝรั่งเศสที่หนึ่ง (พ.ศ. 2335-2347) และจักรวรรดิฝรั่งเศสที่หนึ่งของจักรพรรดินโปเลียน (พ.ศ. 2347-2357 และ 2358) ซึ่งถูกบังคับให้สิ้นสุดลงโดยสงครามประสานมิตรครั้งที่หก เมื่อพันธมิตรของชาติมหาอำนาจในยุโรปร่วมกันฟื้นฟูระบอบกษัตริย์ในฝรั่งเศสและคืนราชบัลลังก์แก่รัชทายาทของพระเจ้าหลุยส์ที่ 16
ราชวงศ์บูร์บงฟื้นฟูดำเนินอยู่ในช่วงวันที่ 6 เมษายน พ.ศ. 2357 จนกระทั่งเกิดการลุกฮือครั้งสำคัญในการปฏิวัติเดือนกรกฎาคม พ.ศ. 2373 ซึ่งมีช่วงที่จักรพรรดินโปเลียนหวนคืนสู่พระราชอำนาจเป็นเวลา 100 วัน (10 มีนาคม - 8 กรกฎาคม พ.ศ. 2358) ก่อนที่พระเจ้าหลุยส์ที่ 18 จะขึ้นสู่บัลลังก์ตามเดิม ต่อมาระบอบกษัตริย์ภายใต้ราชวงศ์บูร์บงก็เสื่อมความนิยมลงจนพระราชวงศ์ถูกบังคับให้ต้องเสด็จลี้ภัยไปยังเกนต์
ในช่วงของการฟื้นฟูราชวงศ์ การปกครองเป็นแบบราชาธิปไตยภายใต้รัฐธรรมนูญ ซึ่งแตกต่างไปจากการปกครองระบบโบราณของกษัตริย์ฝรั่งเศสก่อนการปฏิวัติ ทำให้พระมหากษัตริย์มีข้อจำกัดบางประการในการใช้พระราชอำนาจปกครองแผ่นดิน ยุคนี้ได้รับการกล่าวขานว่าเป็นช่วงที่ฝ่ายอนุรักษนิยมตอบโต้การปฏิวัติอย่างรุนแรงและมีความไม่สงบในสังคมที่ไม่รุนแรงแต่ยาวนานต่อเนื่อง นอกจากนี้คริสตจักรโรมันคาทอลิกยังกลับมามีอิทธิพลต่อการเมืองฝรั่งเศสอีกครั้งหนึ่ง
ในเดือนเมษายน พ.ศ. 2357 กองทัพของฝ่ายประสานมิตรครั้งที่หกฟื้นฟูราชบัลลังก์ฝรั่งเศสแก่พระเจ้าหลุยส์ที่ 18 หรือที่ทรงถูกเรียกว่า "ผู้อ้างสิทธิในราชบัลลังก์สายราชวงศ์บูร์บง" โดยนักประวัติศาสตร์นิพนธ์กลุ่มที่ไม่ปรารถนาการฟื้นฟูระบอบกษัตริย์ จากนั้นรัฐธรรมนูญ (ธรรมนูญ พ.ศ. 2357) จึงถูกร่างขึ้นเพื่อแสดงให้เห็นว่าชาวฝรั่งเศสทุกคนมีความเท่าเทียมกันภายใต้กฎหมาย แต่ก็ยังคงไว้ซึ่งพระราชสิทธิ์สำคัญบางอย่างสำหรับพระมหากษัตริย์และขุนนาง
พระเจ้าหลุยส์ที่ 18 ทรงมีฐานะเป็นประมุขสูงสุดแห่งรัฐ มีพระราชอำนาจบัญชาการกองทัพบกและกองทัพเรือ, ประกาศสงคราม, กระทำสนธิสัญญาสันติภาพ, สนธิสัญญาการค้า และสนธิสัญญาการเป็นพันธมิตร, แต่งตั้งข้าราชการทุกตำแหน่ง และออกกฏระเบียบข้อบังคับที่มีความจำเป็นต่อการบังคับใช้กฎหมายและความมั่นคงของรัฐ ทรงมีแนวคิดเสรีนิยมมากกว่าพระอนุชา พระเจ้าชาร์ลที่ 10 ซึ่งสืบทอดราชสมบัติต่อจากพระองค์ เห็นได้จากการที่ทรงเห็นชอบแต่งตั้งคณะรัฐมนตรีที่มีแนวความคิดสายกลางหลายชุด
พระเจ้าหลุยส์ที่ 18 สวรรคตในเดือนกันยายน พ.ศ. 2367 พระอนุชา พระเจ้าชาร์ลที่ 10 จึงสืบราชสมบัติต่อจากพระองค์ พระเจ้าชาร์ลที่ 10 ครองราชย์ในแนวทางอนุรักษนิยมมากกว่ารัชกาลของพระเชษฐา ทรงประกาศใช้กฎหมายแนวขวาจัด เช่น พระราชบัญญัติห้ามทำลายรูปเคารพ (Anti-Sacrilege Act; พ.ศ. 2368 - 2373) ซึ่งทำให้ความนิยมในตัวพระองค์เสื่อมถอยลง พระองค์กับบรรดารัฐมนตรีพยายามจะชี้นำผลการเลือกตั้งทั่วไปในปี พ.ศ. 2373 ด้วยการออกกฤษฎีกาเดือนกรกฎาคม (July Ordinances) ซึ่งก่อให้เกิดการปฏิวัติตอบโต้การกระทำของพระเจ้าชาร์ลที่ 10 ต่อมาในวันที่ 2 สิงหาคม พ.ศ. 2373 พระเจ้าชาร์ลสละราชสมบัติแก่พระนัดดา อองรี ดยุกแห่งบอร์โดซ์ แต่รัชกาลของพระเจ้าอองรีกลับสิ้นสุดลงในวันที่ 9 สิงหาคม เมื่อสภาผู้แทนมีมติประกาศให้หลุยส์-ฟีลิป แห่งออร์เลอองส์ ที่ก่อนหน้านี้ทรงปกครองฝรั่งเศสในฐานะผู้สำเร็จราชการแทน ขึ้นเป็นพระมหากษัตริย์แห่งชาวฝรั่งเศส อันเป็นจุดเริ่มต้นของยุคราชาธิปไตยเดือนกรกฎาคม
เคานต์แห่งแฟลนเดอส์
เคานต์แห่งฟลานเดอร์ (, ) คือบรรดาศักดิ์ของผู้ปกครองของเคาน์ตีฟลานเดอร์ที่ก่อตั้งมาตั้งแต่คริสต์ศตวรรษที่ 9 จนกระทั่งการยกเลิกในสมัยการปฏิวัติฝรั่งเศสในปีค.ศ. 1790
ในช่วงแรกของอาณาจักร ผู้ปกครองแคว้นมักจะอยู่ในบรรดาศักดิ์ มาร์เกรฟ หรือ มาร์ควิส จนกระทั่งเว้นไปในช่วงคริสต์ศตวรรษที่ 12 และต่อมาจนทำให้ตำแหน่งผู้ปกครองกลายเป็นเพียงแค่ "เคานต์แห่งฟลานเดอร์"ในยุคสมัยปัจจุบัน ตั้งแต่ปีค.ศ. 1831 เป็นต้นมา บรรดาศักดิ์ "เคานต์แห่งฟลานเดอร์" นั้นจะพระราชทานให้กับพระราชโอรสพระองค์รอง หรือพระองค์ถัดไปของพระมหากษัตริย์ () ซึ่งบรรดาศักดิ์นี้ได้ถูกยกเลิกไปในปีค.ศ. 1983 (ส่วนพระราชโอรสพระองค์ใหญ่จะมีบรรดาศักดิ์เป็น "ดยุกแห่งบราบันต์")
บรรดาศักดิ์ "เคานต์แห่งฟลานเดอร์" ยังถือเป็นหนึ่งในบรรดาศักดิ์ของพระมหากษัตริย์สเปน โดยถือเป็นเพียงบรรดาศักดิ์ตามการอ้างสิทธิ์
ผู้อ้างสิทธิในบรรดาศักดิ์นี้ในปัจจุบันคือ สมเด็จพระราชาธิบดีควน การ์โลสที่ 1
พระราชสันตติวงศ์ในพระบาทสมเด็จพระมงกุฎเกล้าเจ้าอยู่หัว
ในส่วนนี้จะเป็นรายพระนามพระราชโอรส และพระราชธิดา ในพระบาทสมเด็จพระมงกุฎเกล้าเจ้าอยู่หัว รัชกาลที่ 6 แห่งราชวงศ์จักรี
พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงมีพระมเหสี พระสนม และอดีตพระคู่หมั้น 5 ท่าน คือโดยมีพระราชโอรสและพระราชธิดา 4 พระองค์ เป็นพระราชโอรส 1 พระองค์ เป็นพระราชธิดา 1 พระองค์ และตกอีก 2 พระองค์ คือ
กล้วยเฟอี
กล้วยเฟอี เป็นกล้วยปลูกในสกุลกล้วย ใช้รับประทานเป็นผลไม้ พบในหมู่เกาะในมหาสมุทรแปซิฟิก โดยเฉพาะเฟรนซ์โพลินีเซีย ต้นมียางสีแดงอมม่วงซึ่งใช้ทำสีย้อมและหมึกเขียนหนังสือได้ ผิวมัน เนื้อผลสีส้ม ความกว้างและความยาวของผลใกล้เคียงกัน เป็นอาหารหลักในบริเวณหมู่เกาะในมหาสมุทรแปซิฟิก มีเบตาแคโรทีนสูง ชื่อวิทยาศาสตร์คือ Musa" × "troglodytarum L.
ปลาไหลเผือกน้อย
ปลาไหลเผือกน้อย Pierre เป็นพืชในวงศ์ Simaroubaceae เป็นไม้พุ่ม มีรากแก้วขนาดใหญ่เพียงรากเดียว รากยาว สีขาวนวล รากที่มีอายุหลายปีจะมีความยาวมาก อาจยาวมากกว่า 2 เมตร ใบประกอบแบบขนนก โคนใบเบี้ยว เส้นกลางใบนูนเล็กน้อยด้านบน นูนเด่นชัดด้านล่าง ผิวใบเรียบเป็นมัน ดอกช่อแยกแขนง ออกที่ซอกใบขนานกับพื้นดิน ขนสั้นนุ่ม ไม่มีขนต่อม ดอกย่อยหลายดอก แยกเพศ สีแดงแกมม่วง กลีบดอกมีขนทั้งสองด้าน เกสรเพศผู้ 5 อัน ขนสั้นนุ่ม รังไข่ลดรูปในดอกเพศผู้ ก้านเกสรเพศเมียเรียวยาว ยอดเกสรรูปโล่ ริ้วประดับรูปสามเหลี่ยมขนาดเล็ก ร่วงง่าย หลอดกลีบเลี้ยงสั้น ผลสด ทรงรี ก้านผลสั้น เปลือกนอกบาง พบในลาวและกัมพูชา ในไทยเฉพาะทางภาคตะวันออกเฉียงเหนือ
ปลาไหลเผือกน้อยมีฤทธิ์ทางสมุนไพรคล้ายปลาไหลเผือกใหญ่ ใช้เปลือกลำต้น แก้ไข้จับสั่น ไข้สันนิบาต ไข้ทรพิษ และแก้เบาพิการ ราก ใช้เป็นยาแก้ไข้ทุกชนิด ถ่ายพิษทุกชนิด แก้ลม แก้วัณโรค ถ่ายฝีในท้อง ขับเหงื่อ ขับพยาธิ แก้เจ็บคอ แก้กาฬโรค และรักษาความดันโลหิตสูง ถ่ายพิษเสมหะและโลหิต ใช้เป็นส่วนประกอบของยาสามราก ยาประสะเหมือดคน ยาจันทร์ลีลา ทางจังหวัดอุบลราชธานี ใช้ราก ต้มน้ำดื่ม แก้ไข้ แก้ปวด แก้ไข้มาลาเรีย ช่วยบำรุงกำลัง ฝนกับน้ำทา แก้ฝีหนอง ฝนน้ำกิน มีรสเบื่อมา ใช้เลิกเหล้า นำรากมาผสมกับพญายา และพริกป่า ต้มน้ำกินแก้ไข้
รากปลาไหลเผือกน้อยมีสารที่รสขมคือ eurycomalactone, eurycomanol และ eurycomanon ฆ่าเชื้อที่เป็นสาเหตุของโรคมาลาเรีย ("Plasmodium falciparum") ในหลอดทดลอง เป็นพิษต่อเซลล์มะเร็งปอด เซลล์มะเร็งเต้านม มีฤทธิ์ฆ่าเชื้อ HIV ในหลอดทดลอง
เกาะดีเซปชัน
เกาะดีเซปชัน () เป็นเกาะในหมู่เกาะเซาท์เชตแลนด์ ใกล้กับคาบสมุทรแอนตาร์กติก ที่ได้รับคำพูดเชิงประชดว่าเป็นท่าเรือที่ปลอดภัยที่สุดในแอนตาร์กติก เกาะเป็นหลุมปล่องภูเขาไฟที่ยังคงปะทุอยู่ ที่มีความกว้างถึง 5 ไมล์ทะเล เคยก่อให้เกิดความเสียหายกับสถานีทดลองทางวิทยาศาสตร์ในปี ค.ศ. 1967 และ 1969 ก่อนหน้านี้เคยเป็นที่ตั้งของสถานีล่าวาฬ ปัจจุบันเป็นสถานที่ท่องเที่ยว และด่านหน้าของสถานีทดลองวิทยาศาสตร์ ซึ่งมีทีมวิจัยจากอาร์เจนตินาและสเปน ก่อนหน้านี้มีหลายประเทศถือสิทธิ์การปกครอง แต่ปัจจุบันปกครองโดยระบบสนธิสัญญาแอนตาร์กติก
บริเวณรอบ ๆ เกาะดีเซปชันซึ่งยังมีภูเขาไฟที่ยังคงปะทุอยู่ โดยมีหมอก คือ ควันจากภูเขาไฟลอยคุกรุ่นอยู่ตลอดเวลา ทำให้อุณหภูมิที่นี่แปลกไปกว่าที่อื่น ๆ ในแอนตาร์กติกา คือ อากาศอบอุ่น และทำให้อุณหภูมิของน้ำรอบ ๆ เกาะอุ่นไปไกลถึง 5 กิโลเมตรจากชายฝั่ง จนสามารถลงไปเล่นน้ำด้วยตัวเปล่าได้
วงศ์ปลาไหลเผือก
วงศ์ปลาไหลเผือกหรือSimaroubaceae เป็นวงศ์ขนาดเล็ก พบในเขตร้อน อยู่ในอับดับ Sapindales ข้อมูลทางไฟโลเจเนติกทรีที่ตีพิมพ์ใน พ.ศ. 2550 ของวงศ์นี้ แสดงความสัมพันธ์ภายในวงส์อย่างชัดเจน สกุลที่เป็นที่รู้จักกันดีคือ "Quassia" และ "Simarouba".
บลูดีมอน
อาเลฆันโดร มุญโญซ โมเรโน () หรือที่รู้จักกันดีในชื่อ บลูดีมอน () เป็นนักมวยปล้ำสวมหน้ากากอาชีพชาวเม็กซิโก และเป็นหนึ่งในนักมวยปล้ำชาวเม็กซิกันที่ยิ่งใหญ่ที่สุด เกิดเมื่อวันที่ 24 เมษายน ค.ศ. 1922 และเสียชีวิตลงด้วยโรคหัวใจล้มเหลวเมื่อวันที่ 16 ธันวาคม ค.ศ. 2000
อาเลฆันโดร มุญโญซ โมเรโน เกิดเมื่อวันที่ 24 เมษายน ค.ศ. 1922 ในที่ริงโกนาดา, รัฐนวยโวเลออง, ประเทศเม็กซิโก เขาเป็นลูกของชาวนาและเป็นคนที่ 5 ในบรรดาลูกทั้งหมด 12 คน
บลูดีมอนจูเนียร์
บลูดีมอนจูเนียร์ () เป็นนักมวยปล้ำสวมหน้ากากอาชีพชาวเม็กซิกัน เขาเป็นลูกบุญธรรมของตำนานดั้งเดิม บลูดีมอน เขาเป็นนักมวยปล้ำเม๊กซิกันคนแรกและนักมวยปล้ำสวมหน้ากากคนที่ 2 ที่ได้แชมป์โลก NWA ส่วนชื่อจริงของเขาไม่เปิดเผย
รายชื่อระบบรถไฟฟ้าโมโนเรล
รายชื่อระบบรถไฟฟ้าโมโนเรล โดยแสดงเฉพาะที่เปิดให้บริการเท่านั้น
รายชื่อระบบรถไฟฟ้าโมโนเรล ที่เปิดให้บริการในปัจจุบัน
พัก จิน-ย็อง (นักร้อง)
"
พัค จิน-ยอง (; เกิด 22 กันยายน ค.ศ. 1994) เป็นที่รู้จักในชื่อ จินยอง เป็นนักร้องและนักแสดงชาวเกาหลีใต้ เขาเป็นสมาชิกของวงเจเจโปรเจกต์ และกลุ่ม ก็อตเซเวน ภายใต้สังกัดเจวายพีเอนเตอร์เทนเมนต์จินยองเริ่มงานแสดงครั้งแรกในละครเรื่อง "ทะยานสู่ฝัน บัลลังก์แห่งดาว 2" (2012) ตามมาด้วยการรับบทสนับสนุนในละครเรื่อง "เพื่อรัก เพื่อฝัน เพื่อวันวาน" (2013) และ "อึนดงยอดรัก" (2015) เขายังได้แสดงภาพยนตร์อิสระเรื่อง "A Stray Goat" (2017)
เดิมทีจินยองใช้ชื่อในวงการว่า จูเนียร์ (ใช้เป็นตัวย่อว่า Jr.) เนื่องจากชื่อจริงของเขาซ้ำกับผู้ก่อตั้งเจวายพีเอนเตอร์เทนเมนต์ ในวันที่ 5 พฤษภาคม ค.ศ. 2015 เขาเปลี่ยนชื่อเป็น จูเนียร์ (Junior) เนื่องจากแฟน ๆ เริ่มสับสนชื่อของเขากับเจบี และสื่อต่าง ๆ มักถามเกี่ยวกับออกเสียงที่ถูกต้อง และเมื่อวันที่ 16 สิงหาคม ค.ศ. 2016 มีการประกาศอย่างเป็นทางการว่า เขาจะกลับไปชื่อของเขา พัค จิน-ยอง